**16. април 2020.**

Поштована децо, данашња лекција о независним реченицама налази се у вашим Граматикама на странама 78, 79, 80, 81. и 82.

Ваш задатак је да целу лекцију проучите лаганим ишчитавањем и попуњавањем одговара на сва задата питања у оквиру лекције. Када то завршите, урадићете све задатке под истим насловом у Радној свесци. Потом ћете све своје одговоре проверити у датом решењу на крају књиге.

Лекцију која вам је и овде објашњена можете преписати у своје свеске или одштампати и залепити у истим.

**НЕЗАВИСНЕ ПРЕДИКАТСКЕ РЕЧЕНИЦЕ**

Независне предикатске реченице су реченице које могу стајати самостално, јер се њима исказује потпуна мисао. Оне, међутим, могу имати различиту комуникативну функцију због чега се деле на:

1. Обавештајне
2. Упитне
3. Заповедне
4. Узвичне
5. Жељне
6. **ОБАВЕШТАЈНЕ** реченице служе за саопштавање или давање неког обавештења. У писању имају тачку на крају.

Кренули смо рано на пут.

Нисмо се дуго задржали на часу.

1. **УПИТНЕ** реченице користимо када некоме упућујемо питање. Њих у писању завршавамо знаком питања.

Да ли ћеш се вратити кући на ручак?

Мораш ли сада да изађеш?

1. **ЗАПОВЕДНЕ** реченице употребљавамо када некоме заповедамао, подстичемо да нешто уради или забрањујемо. У писању готово увек имају знак узвика на крају.

Немој бацати лопту!

Потруди се да домаћи завршиш за пола сата!

1. **УЗВИЧНЕ** реченице нам помажу да изразимо своје чуђење, дивљење, изненађење или затеченост неком ситуацијом. У писању се завршавају знаком узвика, али понекад и знаком узвика и знаком питања заједно.

Како си се само лепо обукла!

Ала смо се уморили!

1. **ЖЕЉНЕ** реченице служе за изражавање жеља да се нешто некоме оствари (благослови), али и клетве. У писању се увек завршавају знаком узвика.

Нека ти је срећан рођендан!

Жив нам био!

\*Обратите пажњу и на посебан тип узвичних реченица које називамо **РЕТОРСКА** **ПИТАЊА**! То нису права питања, јер се њима не поставља питање у правом смислу те речи. На њих не очекујемо одговор од друге стране. Њима се најчешће исказује вид чуђења и зато се завршавају и знаком узвика и знаком питања.

нпр. Ко још пише пенкалом?!

Ех, ко то зна?!

*(Припремила: проф. Марина Глинос)*